จงเสนอไอเดีย 5 ความเปลี่ยนแปลงของโลกช้อปปิ้ง ที่น่าจะเกิดขึ้นในปี 2019
1. Cashierless Stores

Amazon เปิดร้านค้าแบบไม่ใช้เงินสด Amazon Go แห่งแรกในซีแอตเทิลเปิดตัวเมื่อเดือนมกราคมและหลังจากนั้นความพยายามกำจัดวิธีการชำระเงินแบบเดิมๆ ถือเป็นความนิยมที่ใหญ่ที่สุดของปี ทั้งจากฝั่งอเมริกาและเอเชีย ที่ร้านค้าแบบนี้ผุดขึ้นมาให้เห็นรัวๆ 

ไม่ใช่เพียงแค่แบรนด์ใหญ่อย่าง Amazon Go เท่านั้นที่มุ่งหน้าขยายไปยังชิคาโกและซานฟรานซิสโก แต่ startups อย่าง Zippin และ Standard Cognition ก็ได้เปิดร้านค้าปลอดเคาน์เตอร์ชำระเงินของตนเอง และยังมีรายงานว่า Microsoft กำลังทดสอบเทคโนโลยี Go-like นอกจากนั้นยังมีผู้ค้าปลีกเช่น Macy’s, Sam’s Club และ 7-Eleven ซึ่งมีแผนการณ์ของตัวเองและ Walmart and Target ซึ่งทำร้านค้าของตัวเองให้สามารถเชื่อมโยงกับอุปกรณ์พกพาเพื่อช่วยในการชำระค่าสินค้าให้กับผู้ซื้อในช่วงวันหยุด และด้วยรายงานที่บอกว่า Amazon กำลังมองหาสนามบินเพื่อขยายสาขาเพิ่มเติม เหล่านี้ยิ่งตอกย้ำกับเราว่าร้านค้าปลีกรูปแบบนี้มาแน่ๆ 


2. Autonomous Delivery

ในขณะที่ผู้ค้าปลีกยังคงโยนนู่นนี่ลงไปเพื่อดูว่าอะไรจะขายดีกว่ากันในโลกออนไลน์ ทำให้บริษัทขนส่งมองเห็นโอกาสในการนำเสนอสิ่งใหม่ๆ อย่าง Autonomous Delivery หรือการขนส่งด้วยตัวเองเริ่มขึ้นมา Kroger ประกาศว่ากำลังวางแผนทดลองบริการดังกล่าว โดยร่วมมือกับบริษัท Nuro ตั้งแต่เดือนมิถุนายน ที่ผ่านมา และบริการนี้ก็เปิดตัวในเดือนพฤศจิกายน ด้วยรถยนต์ไร้คนขับสองคันในเมืองสกอตส์เดล รัฐอริโซนา ขณะเดียวกัน Walmart ประกาศเกี่ยวกับการทดลองให้บริการ self-driving delivery ร่วมกับอดีตโปรเจครถยนต์ขับเคลื่อนตัวเองของ Google อย่าง Waymo ในแชนด์เลอร์ รัฐอริโซนาเช่นกันในเดือนกรกฎาคม ซึ่งตามมาด้วยการทดลองกับ Ford และ Postmates ในไมอามีในเดือนพฤศจิกายน ซึ่งถือเป็นเรื่องใหม่ล่าสุดหลังจากการที่แพลตฟอร์มอย่าง Postmates มีบริการหุ่นยนต์ส่งสินค้า เช่น ส่งอาหาร ของชำและเครื่องดื่มแอลกอฮอล์ รวมถึง Savioke ซึ่งมีหุ่นยนต์ที่ใช้ส่งอาหารและซักรีดในโรงแรม




3. BOPIS – Buy Online Pick Up In Store

2018 อาจเป็นปีแห่ง BOPIS หรือ Buy Online Pick Up In Store ซึ่งกลายมาเป็นส่วนหนึ่งของคำศัพท์ยอดฮิตในวงการค้าปลีก ซึ่ง BOPIS ขยายตัวร้อยละ 46 ต่อเนื่องทุกปีและ 73% ของพฤติกรรมดังกล่าวเกิดขึ้นในวันขอบคุณพระเจ้าและ Black Friday


4. Cannabis

จากการปรับกฎหมายว่าด้วยกัญชาในสหรัฐฯ ที่เปิดให้เป็นเรื่องถูกกฎหมาย ทำให้คาดว่าจะเห็นการเพิ่มขึ้นอย่างต่อเนื่องของการขายผลิตภัณฑ์ CBD แน่นอนว่าด้วยรัฐต่างๆ อย่าง New Jersey และ New York กำลังเคลื่อนไปสู่การทำกัญชาอย่างถูกกฎหมาย อุตสาหกรรมที่ครั้งหนึ่งเคยเป็นเรื่องต้องห้ามจะเติบโตและมีการคิดค้นวิธีการใหม่ๆ ในการทำการตลาด ไม่ว่าจะผ่าน Museum of Weed หรือขายในช้อปใหญ่อย่าง MedMen นับว่าเป็นอุตสาหกรรมที่เห็นการเปลี่ยนแปลงและนวัตกรรมมากมายในปี 2018 และจะยังคงดำเนินต่อไปในปีนี้ กระแสการบริโภคกัญชาเกิดขึ้นทั่วโลก นั่นทำให้วิธีการพัฒนาสินค้า รวมทั้งรูปแบบการขายสุดมันส์แบบใหม่ๆ คงเกิดขึ้นมาด้วย 


5. Social Commerce

แบรนด์มาไกลจากการทำ Omni-Channel บนโซเชียลคอมเมิร์ซ แต่นั่นไม่ได้เป็นจุดสิ้นสุดของบริษัทในการพยายามขายผลิตภัณฑ์ใหม่บนแพลตฟอร์มโซเชียลอย่าง Snapchat และ Instagram ซึ่ง Snapchat นับเป็นผู้นำบนแพลตฟอร์มกับแบรนด์อย่าง Jordan และ Adidas ซึ่งแต่ละแบรนด์มีการบันทึกยอดขายอย่างน่าจับตามอง Instagram ยังคงพัฒนาฟีเจอร์ต่างๆ บนแพลตฟอร์มที่สามารถนำเสนอการรองรับความต้องการทั้งฝั่งแบรนด์และผู้บริโภค และยังได้เปิดตัวฟีเจอร์ใหม่ 3 อย่าง ได้แก่ การช็อปปิ้งจากวิดีโอ บันทึกสินค้าที่ถูกแท็กในสตอรี่ และความการกดเข้าไปดูลิสต์รายการสินค้าทั้งหมดของร้าน